text: সম্রাট: দ্য কিং ইজ হিয়ার হচ্ছে ২০১৬ সালে মুক্তিপ্রাপ্ত বাংলাদেশী মারপিট অপরাধধর্মী থ্রিলার চলচ্চিত্র। চলচ্চিত্রটি পরিচালনা করেছেন মুহাম্মদ মোস্তফা কামাল রাজ পরিচালিত এবং অর্কি প্রোডাকশন ও সিনেমাওয়ালার সহযোগিতায় টাইগার মিডিয়া লিমিটেডের ব্যানারে প্রযোজনা করেছেন জাহিদ হাসান অভি। এতে কেন্দ্রীয় চরিত্রে অভিনয় করেছেন শাকিব খান, অপু বিশ্বাস, ইন্দ্রনীল সেনগুপ্ত এবং মিশা সওদাগর। ২০১৫ সালের আগস্ট মাসে চলচ্চিত্রটির প্রথম টিজার এবং ২০১৬ সালের ২ জুন এটির অফিসিয়াল ট্রেলার ইউটিউবে মুক্তি পায়। চলচ্চিত্রে দু'জন কুখ্যাত আন্ডারওয়ার্ল্ড মাফিয়া ডনের পতনের বিবরণ দেওয়া হয়েছে। এটি ২০১৬ সালের ৭ জুলাই বাংলাদেশে মুক্তি পায়।
  
  অভিনয় 
  
   শাকিব খান - সম্রাট
   অপু বিশ্বাস - রুহি, একজন ডাক্তার
   ইন্দ্রনীল সেনগুপ্ত - "রাজা" চৌধুরী
   মিশা সওদাগর - মুসা
   সুব্রত - সালাউদ্দীন, বাংলাদেশ পুলিশের আইজি
   কাবিলা - কাবিলা
   শিমুল খান - রকেট
   মামনুন হাসান ইমন - রাব্বি, উচ্চপদস্থ পুলিশ কর্মকর্তা (বিশেষ উপস্থিতি)
  
  প্রযোজনা 
  সম্রাট: দ্য কিং ইজ হিয়ার চলচ্চিত্রের চিত্রগ্রহণ শুরু হয় ২০১৫ সালের ১ জুলাই ঢাকার বিএফডিসিতে, যেখানে শিল্প নির্দেশক সামুরাই মারুফ ও নৃত্য পরিচালক শিবরাম শর্মা দ্বারা নির্মিত সেট আপে শাকিব খান ও অপু বিশ্বাস চলচ্চিত্রের শিরোনাম সংগীতের অভিনয় করেন। এরপরে দলটি আফতাব নগর ও উত্তরায় ১৪ দিনের জন্য বেস স্থাপন করেছিল, মিশা সওদাগর, ভারতীয় খল অভিনেতা ইন্দ্রনীল সেনগুপ্ত ও অতিরিক্ত অনেকে সহ প্রযুক্তিবিদরা সেখানে সমবেত হয়েছিল।
  
  দ্বিতীয় তফসিলটি ২০১৫ সালের ১৪ আগস্ট ঢাকার কোক স্টুডিওতে অব্যাহত ছিল, যেখানে ইন্দ্রনীল সেনগুপ্ত এবং অপু বিশ্বাসের একটি প্রণয়ধর্মী গানের শুটিং হয়েছিল, এরপরে শোনা যায় যে ছবিটি শতভাগ সম্পূর্ণ হয়েছিলো। ডিসেম্বর ২০১৫ এর মধ্যে এই ছবির শুটিং শেষ হয় এবং ডিসেম্বর থেকে পোস্ট প্রযোজনা শুরু হয়েছিল বলে জানা যায়।
  
  সংগীত
  সম্রাট: দ্য কিং ইজ হিয়ার চলচ্চিত্রের সুর ও সংগীতায়োজন করেছেন আরেফিন রুমি, ইমরান মাহমুদুল, স্যাভি গুপ্ত ও ডাব্বু ঘোষাল। চলচ্চিত্রটিতে সর্বমোট ৭টি গান রয়েছে, এগুলোর গীত রচনা করেছেন যথাক্রমে জনি হক, রবিউল ইসলাম জীবন, জাহিদ হাসান অভি, ঋদ্ধি বড়ুয়া ও অনুপ কুমার বিশ্বাস এবং গানগুলোতে কন্ঠ দিয়েছেন আরেফিন রুমি, ইমরান মাহমুদুল, শাদাব হাশমি, কোনাল ও শত্রুজিৎ দাশগুপ্ত। ৫টি আসল গানের পাশাপাশি সাউন্ডট্র্যাকটিতে "দুজনে" নামে একটি প্লাগযুক্ত সংস্করণ, এবং "রাতভোর" "দুজনে" নামে আরোও দুটি ইন্সট্রুমেন্ট সংস্করণের গানও রয়েছে। চলচ্চিত্রের পুরো অফিসিয়াল সাউন্ডট্র্যাকটি ২০১৫ সালের ১ ডিসেম্বর মুক্তি দেওয়া হয়।
  
  তথ্যসূত্র
  
  বিষয়শ্রেণী:২০১০-এর দশকের বাংলা ভাষার চলচ্চিত্র
title: সম্রাট: দ্য কিং ইজ হিয়ার